b"\n_START_ARTICLE_\nReyna Seondeok ng Silla\n_START_PARAGRAPH_\nSi Reyna Seondeok ng Silla (Hangul: \xec\x84\xa0\xeb\x8d\x95\xec\x97\xac\xec\x99\x95 Pagbabaybay sa Koreano:\xc2\xa0[s\xca\xb0\xca\x8cnd\xca\x8ck j\xca\x8cwa\xc5\x8b];\xc2\xa0? - Pebrero 17, 647) ay isang reyna sa Silla, isa sa mga Tatlong Kaharian ng Korea, at isang Reynang Namumuno (Queen Regnant) mula 632 hanggang 647. Siya ang ikadalawangpu't-pitong namuno o naghari sa Silla, at ang unang namumunong reyna nito. Sa tinalang kasaysayan ng Silangang Asya, siya ang ikalawang babaeng namuno o nagkaroon ng kapangyarihan. Sa kanyang pamumuno, hinimok niya ang isang renasimiyento sa kaisipan, panitikan at ang mga sining sa Silla."